burgasdotpro/wikipedia huggingface dataset:
Súdne inžinierstvo

Súdne inžinierstvo je interdisciplinárny odbor, zaoberajúci sa predovšetkým skúmaním príčin, priebehom a dôsledkom negatívnych technických javov všetkých odborov. Jednou z jeho hlavných úloh je objasňovanie týchto javov pre účely konania pred štátnymi orgánmi predovšetkým v trestnom a občianskoprávnom konaní, príp. i pre potreby správnych orgánov a organizácií. Súčasťou je aj problematika stanovenia hodnoty resp. ceny veci a v tejto súvislosti aj stanovenie výšky majetkovej ujmy.
Interdisciplinarita.
Interdisciplinarita odboru spočíva v nutnosti aplikácie poznatkov z rôznych technických odborov, spoločenských vied, predovšetkým teórie poznania (gnozeológia) a príčinností, nutného minima právnych (procesných a hmotných) vied, ekonomických a často aj lekárskych – prinajmenšom v takom rozsahu, aby technický znalec vedel, kedy si ma privolať lekára ako konzultanta. Nutné sú aj znalosti cenové a ďalšie súvisiace predpisy. 
Súdne inžinierstvo má tiež významný vzťah k vedám ekonomickým. Po technickom hodnotení stavu zariadenia, rozsahu jeho poškodenia, rozsahu a technológie nutných oprav prichádza často na radu posudzovanie ekonomické: rentabilnosť ďalšieho riadenia alebo opravy, hodnota a cena zariadenia ap.
Spätná väzba.
Ďalším špecifikom súdneho inžinierstva je existencia spätnej väzby. Objektívne poznanie skutočnej príčiny poruchy (havárie) vo všetkých jej súvislostiach umožňuje najúčinnejší boj proti opakovaniu. Spätná väzba sa uskutočňuje niekoľkými spôsobmi:
Odlišnosti.
Oproti súdnemu lekárstvu sa súdne inžinierstvo líši v tom, že súdny lekár uskutočňuje pitvu, a vtedy vlastne obhliada (nález) sám osobne, takže jeho podklady pre posúdenie sú priamo získané. Naproti tomu súdny inžinier má v rade prípadov k dispozícií len údaje sprostredkované: k obhliadaniu miesta nehody býva volaný len zriedka, často je naopak požadované retrospektívne posúdenie k dosť vzdialenému dátumu, je odkázaný len na stav dnešný, ktorý môže byť odlišný od pôvodného, a na výpovede svedkov.
Kriminalistika a súdne inžinierstvo sa líši predovšetkým v tom, že kriminalistika zhromažďuje súdne dôkazy, tak aby umožnila vypátranie a usvedčenie páchateľa, kým znalecký posudok je sám dôkazom. Kriminalistika pôsobí len v trestnom konaní, kým súdne inžinierske posudky sa využívajú v občianskoprávnom konaní pri súde a notárstve, v správnom konaní pri dovoze, pri právnych úkonoch občanov a organizácií (predaj, kúpa, reklamácie).
Znalec a expert.
Dôležitá v tomto kontexte je tzv. zvláštna kvalifikácia znalca, odlišujúca znalca od experta. Výsledky práce experta sú spravidla určené subjektom, ktorým je posudzovaná problematika blízka, ľuďom z jeho odboru. Spôsob jeho práce je daný iba jeho úvahou, podklady pre prácu si môže zaopatriť spôsobom, ktorý uzná v danom prípade za vhodný. Naproti tomu znalecký posudok by mal problematiku určitého odboru pretlmočiť do formy, aby bola pochopiteľná pre orgány činné v príslušnom konaní i pre subjekty, ktorých sa výsledok konania týka. Pritom spôsob jeho práce musí byť v súlade so zásadami procesného konania v danej veci (predovšetkým občiansko súdnom konaní, trestnom konaní alebo správnom konaní).
Azeotropická zmes

Azeotropická zmes je zmes dvoch alebo viacerých kvapalín v určitom pomere, pričom tieto kvapaliny nie je možné oddeliť jednoduchou destiláciou. Dôvodom pre existenciu Azeotropickej zmesi je interakcia medzi molekulami zmesi (vodíková väzba). Azeotropická zmes má nižšiu (príp. vyššiu) teplotu varu ako teploty varu jednotlivých zložiek, preto princíp destilácie (oddelenie zmesi na základe rozdielnych teplôt varu zložiek) nie je možné použiť.
Na oddelenie sa preto využívajú iné metódy ako zmena miešateľnosti zložiek zmesi prídavkom inej zložky (napr. chlorid sodný do azeotropických zmesí s vodou), prípadne odstránenie jednej zo zložiek chemickou reakciou (reakcia oxidu vápenatého s vodou za vzniku hydroxidu vápenatého), pridaním ďalšej zložky do zmesi vo vhodnom pomere, ktorá vytvára novú azeotropickú zmes s nižšou teplotou varu (napr. prídavok cyklohexánu do zmesi voda/etanol, vytvorí ternárnu zmes ktorá pri pomere 7 % voda, 17 % etanol a 76 % cyklohexán vrie pri 62,1 °C, pričom samotná zmes etanol/voda vrie až pri 78,1 °C. Dostatočné množstvo cyklohexánu tak odstráni z pôvodnej zmesi všetku vodu - tá oddestiluje ako jedna zo zložiek novej zmesi a vo zvyšku ostane čistý etanol).
Reflux

Reflux môže byť:
Bojnická cesta

Bojnická cesta je ulica v Prievidzi, v mestskej časti Prievidza II Píly.
Patrí medzi najdôležitejšie a najvyťaženejšie prievidzské ulice a je súčasťou spojnice mesta s blízkymi Bojnicami. Ulica je v smere z centra pokračovaním ulice Andreja Hlinku, ktorá od križovatky s Ulicou T. Vansovej a Šumperskou ulicou pri železničnej stanici mení názov na Bojnická cesta. 
Prechádza východo-západným smerom mestskou časťou Píly a končí na okraji mesta pri premostení Nitry, kde pokračuje ako Prievidzská cesta v Bojniciach.
Na Bojnickej ceste sídli množstvo predovšetkým obchodných prevádzok, v blízkosti je hlavná pošta a zimný štadión.
Žlíbky

Žlíbky (nemecky Röhrenberg) sú zaniknutá osada v okrese Prachatice, 2,5 km severne od obce Strážný. Nachádzajú sa na južnom svahu Žlíbskeho vrchu (1133 m) v nadmorskej výške 930 m. Dnes patria k obci Horní Vltavice.
Dejiny.
Prvá zmienka o osade pochádza z roku 1720. 
V roku 1910 tu stálo 12 domov so 61 obyvateľmi (všetci nemeckej národnosti).
Po skončení druhej svetovej vojny boli všetci obyvatelia, na základe Benešových dekrétov odsunutí do Nemecka.
Súčasnosť.
Lúky v priestore bývalej osady sú využívané ako obora pre chov danielov a jeleňov.
V osade boli v nedávnej dobe obnovené kríž z roku 1840 a kaplnka.
Aaron Stone

Aaron Stone je seriál Disney XD, natáčaný od roku 2008 v Kanade. Na Slovensku bol vysielaný na programe Disney Channel od konca roku 2009. Seriál je dobrodružného žánru a je určený prevažne pre chlapčenské publikum.
Hlavné informácie.
Charlie Landers je obyčajný šestnásťročný mladík zo strednej školy, ktorý má veľmi rád hru "Hrdina povstane". Veľké zmeny v jeho živote ale nastanú, keď ho tvorca úspešnej videohry "Hrdina povstane" kontaktuje a zdelí, že je na ňom, aby zachránil celú planétu pred "Omega Defianc". Charlieho úlohou je teda sústrediť sa na zneškodnenie všetkých členov Omegy Defiance.
Hlavné úlohy.
Charlie Landers.
Charlie Landers (Kelly Blatz) je najlepší hráč hry "Hrdina povstane". Svojej postave dal meno Aaron Stone. Keď ale tvorca jeho najobľúbenejšej hry príde o svojho bojovníka proti Omega Defiance, musí povolať práve Charlieho, na ktorom teraz je, aby zachránil celú planétu pred týmto klanom. Ako v hre, tak v skutočnosti.
Jason Landers.
Jason Landers (David Lambert) je brat Charlieho, najlepšieho hráča hry "Hrdina povstane". Ale on nevie, že sa všetko v hre deje aj v skutočnosti. Prezradia mu však okolnosti, že práve jeho brat je Aaron Stone aj v skutočnosti?
Emma Lau.
Emma Lau (Tania Gunadi) tiež pracuje pre spoločnosť "Hall Industries". Má sledovať Aarona Stona. Ale Charlie ju berie ako kamarátku. Ona má ale vďaka pánovi Hallovi tiež schopnosti ako on.
S.T.A.N..
S.T.A.N. (J. P. Manoux) je najdokonalejší android na svete, ktorý má chrániť Charlieho, a tiež ho učiť a jazdiť s ním na každú záchrannú misiu proti Omega Defiance. Pracuje pre pána Halla a keby nebolo jeho, tak už svet ako taký neexistuje.
Borovica pyrenejská

Borovica pyrenejská ("Pinus uncinata subsp. uncinata/rostrata", "Pinus uncinata" (v užšom zmysle), "Pinus mugo/montana subsp. uncinata (var. rostrata)") je taxón borovice. Klasifikuje sa buď ako:
Vzhľad.
Borovica pyrenejská je monokormný strom 10-30 metrov vysoký s pravidelnou ihlanovou úzkou korunou a rovným kmeňom. Najprv bol považovaný za varietu borovice horskej "Pinus mugo". Šišky sú 2-7 cm dlhé, kužeľovité, extrémne zygomorfné (nesymetrické), výstredne stopkaté, pupok je excentrický. Apofýzy vyčnievajú na voľnej strane viac než na strane obrátenej k vetve. Od borovice barinnej sa odlišuje predovšetkým rozdielnymi ekologickými nárokmi. Na rozdiel od borovice barinnej má o niečo kratšie a tmavšie ihličie.
Výskyt.
Vyskytuje sa v horách (Pyreneje, západné Alpy, a západné Švajčiarsko) až do nadmorskej výšky 2300 m. n. m. (optimálne 1500-2200 m. n. m.). Na Slovensku sa prirodzene nevyskytuje, vyskytuje v parkových a záhradných výsadbách a arborétach.
Diskmag

Diskmag je časopis v elektronickej podobe, ktorý je dodávaný na CD/DVD prílohe väčšinou herných časopisov. Prvé e-magazíny tohto typu začali vznikať už niekedy v 80. rokoch, kedy boli dodávané ešte na disketách. S rozvojom internetu ich popularita rýchlo klesla, a v dnešnej dobe sú už skôr ojedinelé. 
Slovensko.
Na Slovensku vznikol prvý diskmag už v roku 1994. Za akési zlaté obdobie sa dajú považovať roky 2000-2005, kedy na slovenskej a českej scéne vychádzali desiatky diskmagov. Posledné, ešte donedávna žijúce diskmagy na Slovensku boli napr. "BonusGame" (2005-2009) alebo "FIRE-mag" (2007-2012). 
Česko.
Asi najznámejšie diskmagy v Česku boli "Bazooka", "Korona", "Realtime", "Pařenište", "Click", "Escape", "Smash", "Galaxie," "AAA games".
Koruna (strom)

Koruna je rozvetvená časť drevín (stromov a krov). Skladá sa z konárov. Rastlinám slúži na získanie dostatočne veľkej plochy pre príjem slnečného žiarenia kvôli fotosyntéze. Množstvu živočíchov slúži tiež ako úkryt.
Darren Aronofsky

Darren S. Aronofsky (* 12. február 1969, Brooklyn, New York) je americký filmový režisér, scenárista a filmový producent. Známy je vďaka réžii filmov ako "Requiem za sen, Fontána, Wrestler" a "Čierna labuť".
Mladosť.
Aronofsky sa narodil v Brooklyne, New York Abrahámovi „Abe“ Aronofskymu a Charlotte. Obaja boli učitelia. Jeho otec učil vedu a bol dekanom na Bushwick High School.
Je absolventom Edward R. Murrow High School, počas štúdií bol vybraný k návšteve Camp Rising Sun (Kempingu vychádzajúceho Slnka), medzinárodného letného programu nadácie Louise Augusta Jonasa. Po predčasnom absolvovaní cestoval šesť mesiacov po Strednom východe, Európe a Guatemale a v roku 1987 vstúpil na Harvardovu univerzitu, kde študoval antropológiu, živý film a animáciu. V jeho absolventskom filme, "Supermarket Sweep", hral jeho spolužiak a kamarát Sean Gullette. Film bol finalistom študentských Oscarov roku 1991. V roku 1991 promoval s vyznamenaním, neskôr navštevoval Konzervatórium AFI, ale po prvom roku bol vyhodený aj napriek protestom spolužiakov.
Vyšná Lipnica

Vyšná Lipnica (, ) je dedina na Poľskej Orave, ktorá je súčasťou a zároveň sídlom gminy Lipnica Wielka. Administratívne spadá pod Powiat nowotarski a Malopoľské vojvodstvo. Žije tu 5 866 obyvateľov.
História.
Vyšná Lipnica do konca prvej svetovej vojny patrila Rakúsko-Uhorsku. Do roku 1923 prechodne patrila Česko-Slovensku, následne však pripadla Poľsku. V rokoch 1939 až 1945 po rozpade Poľska obec pripadla Slovenskej republike, no po druhej svetovej vojne prešla opätovne pod správu Poľska - bola anektovaná, pretože tunajšie obyvateľstvo vyjadrilo vôľu zostať žiť v Česko-Slovensku.
Bukovina-Podsklé

Bukovina-Podsklé (, ) je dedina na Poľskej Orave, ktorá je súčasťou gminy Czarny Dunajec. Administratívne spadá pod Powiat nowotarski a Malopoľské vojvodstvo a v roku 2006 tu žilo 810 obyvateľov.
História.
Bukovina-Podsklé patrila do konca prvej svetovej vojny Rakúsko-Uhorsku. Do roku 1923 prechodne patrila Česko-Slovensku, následne však pripadla Poľsku. V rokoch 1939 až 1945 po rozpade Poľska obec pripadla Slovenskej republike, no po druhej svetovej vojne prešla opätovne pod správu Poľska - bola anektovaná, pretože tunajšie obyvateľstvo vyjadrilo vôľu zostať žiť v Česko-Slovensku.
Pekelník (Poľsko)

Pekelník (, ) je dedina na Poľskej Orave, ktorá je súčasťou gminy Czarny Dunajec. Administratívne spadá pod Powiat nowotarski a Malopoľské vojvodstvo a v roku 2004 tu žilo 2314 obyvateľov.
História.
Pekelník bol do konca prvej svetovej vojny patril Rakúsko-Uhorsku. Do roku 1923 prechodne patril Česko-Slovensku, následne však pripadol Poľsku. V rokoch 1939 až 1945 po rozpade Poľska obec pripadla Slovensku, no po druhej svetovej vojne prešla opätovne pod správu Poľska - bola anektovaná, pretože tunajšie obyvateľstvo vyjadrilo vôľu zostať žiť v Česko-Slovensku.
Harkabúz

Harkabúz (, ) je dedina na Poľskej Orave, ktorá je súčasťou gminy Raba Wyżna. Administratívne spadá pod Powiat nowotarski a Malopoľské vojvodstvo.
História.
Harkabúz do konca prvej svetovej vojny patril Rakúsko-Uhorsku. Do roku 1923 prechodne patril Česko-Slovensku, následne však pripadol Poľsku. V rokoch 1939 až 1945 po rozpade Poľska obec pripadla Slovenskej republike, no po druhej svetovej vojne prešla opätovne pod správu Poľska - bola anektovaná, pretože tunajšie obyvateľstvo vyjadrilo vôľu zostať žiť v Česko-Slovensku.
Messina

Messina je tretie najväčšie sicílske mesto a hlavné mesto provincie Messina.
Trajekty zo Sicílie na pevninu a opačným smerom majú centrum v Messine, mesto je tiež priemyselným a kúpeľným strediskom a sídlom univerzity. V roku 1955 sa tu konala Messinská konferencia.
Vývoj počtu obyvateľov.
"Počet obyvateľov"
Sŕnie

Sŕnie (, ) je dedina na Poľskej Orave, ktorá je súčasťou gminy Raba Wyżna. Administratívne spadá pod Powiat nowotarski a Malopoľské vojvodstvo.
História.
Sŕnie do konca prvej svetovej vojny patrilo Rakúsko-Uhorsku. Do roku 1923 prechodne patrilo Česko-Slovensku, následne však pripadlo Poľsku. V rokoch 1939 až 1945 po rozpade Poľska obec pripadla Slovenskej republike, no po druhej svetovej vojne prešla opätovne pod správu Poľska - bola anektovaná, pretože tunajšie obyvateľstvo vyjadrilo vôľu zostať žiť v Česko-Slovensku.
Strofika

Strofika (od strofa, z gr. "strofé" obrat) je náuka o strofickej kompozícii básní, študujúca skladbu strofy (slohy), jej druhy a formy a ich ustálené samostatné útvary. 
V antike sa strofy pomenúvali podľa počtu veršov: distichon, tristich, tetrastich (= kvartet), kvintet, sextet alebo podľa ich tvorcov: "alkajská strofa", "sapfická strofa") atď. Početné strofy a samostatné strofické útvary rafinovanej kompozície sa odvodzujú zo stredovekej trubadúrskej poézie románskych literatúr: stanca, sestína, ritornel, rondel, rondo, triolet, madrigal, rispet atď.; sonet, francúzska balada atď.
Metrika (literatúra)

Metrika (z gr. "metron" miera, "metrikos" poznajúci mieru) je náuka o normách organizácie verša, o systéme veršových rozmerov – o metrách, ktoré skúma synchrónne (súčasne) alebo diachrónne ("historická metrika"), respektíve v konfrontácii so zákonitosťami metrickej výstavby verša v iných jazykových systémoch ("porovnávacia metrika"). 
Náplňou metriky ako vednej disciplíny zaoberajúcej sa metrom je okrem prozodických systémov aj teória rýmu a sčasti aj strofika.
Pôvodne metrika ako náuka o rytmickej organizácii básnickej reči bola súčasťou antickej rytmiky – náuky o rytme, o všeobecných zákonitostiach rytmu (v poézii, hudbe a tanci, po osamostatnení ako "metrika", "harmonika" a "orchestrika"). V antickej metrickej sústave sa rozoznávalo buď osem-deväť základných metier, alebo sa rozoznávali len dve pôvodné metrá (daktylský hexameter a trimeter jambický), od ktorých sa odvodzovali ostatné metrá.
Borovica tuhá

Borovica tuhá ("Pinus rigida") je severoamerická borovica s tromi ihlicami vo zväzku, ktorá k nám bola vo väčšej miere sadená na prelome 19. a 20. storočia (spoločne s borovicou vejmutovkou a borovicou Banksovou) ako zamýšľaná náhrada za borovicu sosnovú, ktorej výsadby v tej dobe veľmi trpeli sypavkou.
Vzhľad.
Borovica tuhá je menší strom s výškou 15-28 metrov, väčšinou s krivými kmeňmi s vetvami vodorovne rozloženými. Koruna plochá, nepravidelná a široká. Kôra rozpraskaná a z miest bývalých preslenov často vyrážajú malé zväzky ihlíc a vetvičky na kmeňoch a silných vetvách, čo je pre nich charakteristické. Letokruhy má svetlo zelené až oranžovohnedé. Puky vajcovité, ostro prišpicatené, 6-14 mm dlhé, hnedožlté a živičnaté. Ihlice vždy po 3 vo zväzku, 7-14 cm dlhé, skrútené, tmavo zelené, s prieduchmi. Šišky po 3 až 5, skoro prisadnuté, žltohnedé až popolavé, symetrické, štítok kosoštvorcový, pupok s malým ostňom. Semená 4 x 3 mm, s veľkým krídlom.
Výskyt.
Vo východnej časti Severnej Ameriky; na juhovýchode USA v štátoch Georgia, Kentucky a Maine s presahom do juhovýchodnej Kanady do provincii Ontário a Quebec. Táto borovica zaberá celý rad biotopov od suchých cez kyslé piesočnaté vrchoviny až po močaristé nížiny, a dokáže prežiť vo veľmi zlých podmienkach, je primárnou drevinou oblasti Pine Barrens. Na Slovensku do konca 19. storočia vysadzovaná pokusne v lesných priestoroch, ale neosvedčila sa. Dodnes sa občas nachádza v parkoch a okrasných výsadbách vhodná ako osamotený jedinec.
Využitie.
V Amerike je zdrojom dreva (palivo a drevné uhlie), na Slovensku ako parková drevina.
Adult Top 40

Adult Top 40, Hot Adult Top 40 Tracks je jeden z mnohých rebríčkov, pravidelne zostavovaný americkým magazínom "Billboard". Obsahuje piesne žánrov cielených pre dospelých poslucháčov ako napr. jazz či rock, ale aj hip-hop, elektronická hudba alebo hard rock.
História.
Magazín "Billboard" po prvýkrát publikoval Adult Top 40 dňa 2. marca 1996 a prvá pieseň, ktorá bola zaradená na vrchol bola „One Sweet Day“ od Mariah Carrey. Najdlhšie sa na #1 udržala pieseň „Smooth“ od skupiny Santana (featuring Rob Thomas). Ostatné piesne, ktoré sa udržali najdlhší čas v rebríčku sú tieto:
25 týždňov: „Smooth“ - Santana feat. Rob Thomas (1999)
23 týždňov: „Wherever You Will Go“ - The Calling (2002)
18 týždňov: „Unwell“ - Matchbox Twenty (2003)
18 týždňov: „Photograph“ - Nickelback (2005-2006)
17 týždňov: „Iris“ - Goo Goo Dolls (1998)
16 týždňov: „Complicated“ - Avril Lavigne (2002)
15 týždňov: „Don't Speak“ - No Doubt (1996)
15 týždňov: „How to Save a Life“ - The Fray (2006-2007)
14 týždňov: „Torn“ - Natalie Imbruglia (1998)
14 týždňov: „Everything You Want“ - Vertical Horizon (2000)
14 týždňov: „Drops of Jupiter (Tell Me)“ - Train (2001)
Figured You Out

„Figured You Out“ je druhý singel kanadskej rockovej skupiny Nickelback z ich štvrtého štúdiového albumu "The Long Road" z roku 2003. Singel bol vydaný dňa 24. februára 2004. Dňa 1. apríla bol singel vydaný v Nemecku a 21. júna bol vydaný vo Spojenom kráľovstve. Text piesne napísal spevák Chad Kroeger. Singel napriek tomu, že bol vydaný v Spojenom kráľovstve, bol zakázaný, keď text piesne bol považovaný za „obscénny“. B-strana singlu obsahuje dve piesne z albumu "Silver Side Up", „Too Bad“ a „Where Do I Hide“ v akustických verziách, nahraných počas koncertu "MTV Unplugged" v roku 2003. Singel získal zlatú platňu od RIAA. Singel bol celkovo tretím z albumu "The Long Road", ktorý získal zlatú platňu. Predchádzajúce single boli „Someday“ a „Feelin’ Way Too Damn Good“.
Text piesne.
Pieseň je o divokom príbehu s často hrubým sexuálnym vzťahom medzi mužom a ženou. Hoci sa zdá, že obaja berú drogy, žena má viac problémov než muž. Podobné sexuálne témy sú aj v textoch piesní „Animals“ a „Something in Your Mouth“. Skladba je charakterizovaná silným metalovým zvukom skreslených gitár.
Skladba na koncertoch.
Skladba „Figured You Out“ spoločne so skladbami „Feelin’ Way Too Damn Good“ a „Do This Anymore“ boli hrané oveľa skôr ako bol vydaný album. Samotná skladba bola prezentovaná naživo už počas turné Silver Side Up Tour na prelome rokov 2001/2002. Staršia verzia sa líši iným rozložením gitarových partií. Od turné The Long Road Tour je skladba pravidelne hraná na koncertoch skupiny. Počas turné Dark Horse Tour na prelome rokov 2009/2010 skupina prestala hrať túto skladbu naživo.
Zoznam skladieb.
CD singel:
Zostava.
Nickelback
Produkcia 
Ostatní
Olomoucký hrad

Olomoucký hrad je jeden z najvýznamnejších hradných areálov v Česku. 
Nachádza sa na tzv. Václavskom (inak tiež Dómskom) pahorku v historickom centre Olomouca. Pôvodne boli v Olomouci dva hrady: tzv. „starý“ a „nový“. Ten starý sa nachádzal v mieste vily Primavesi.
Olomoucký hrad bol v roku 1962 spoločne s ďalšími pamiatkami na jeho území vyhlásený za národnú kultúrnu pamiatku (NKP) pod názvom "Olomouc, areál Přemyslovského hradu". 
Opis.
Areál Olomouckého hradu tvoria:
Bučina (Kvilda)

Bučina () je zaniknuté sídlo (bývalá obec) na Šumave, miestna časť Kvildy. Miesto, kde sa nachádzala, leží v I. zóne Národného parku Šumava na holej planine v nadmorskej výške 1162 metrov a voľakedy tak bola najvyššie položenou osadou v Čechách.
Dejiny.
V mieste neskoršej osady Bučina vzniklo bezlesie na trase Zlatej cesty (tzv. Horná tiež Kašperskohorská vetva) už v dobe vlády Karola IV. V 17. storočí prestala byť trasa cez Bučinu používaná. Bučina vznikla ako drevárska osada pravdepodobne v roku 1770, ale prvá písomná zmienka pochádza až z roku 1790, kedy tu bolo 13 osadníkov. Rozvoj nastáva hlavne po
kalamitách v roku 1870. Najvyššieho počtu obyvateľov dosiahla vtedajšia obec v roku 1890, keď v 30 domoch žilo 466 ľudí. Od tej doby počet obyvateľov stále klesal - v roku 1939 mala obec 320 obyvateľov, z toho 29 Čechov. V roku 1946 boli obyvatelia
vysídlení, v roku 1956 bola Bučina zničená.
Súčasnosť.
V súčasnej dobe se tu nachádza iba obnovená kaplnka sv. Michala (znovu postavená v roku 1992) a rekonštruovaný hotel Pešlova chata. V mieste je tiež hraničný prechod Bučina - Finsterau do Nemecka. Prechod je iba pre peších a cyklistov, ale na miesto zachádzajú z Kvildy autobusy systému „Zelené autobusy“. Cestujúci na konečnej v prípade záujmu prejdú pešo štátnu hranicu a pokračujú ďalej do Bavorska autobusom nemeckého dopravcu.
V tesnej blízkosti hraničného prechodu sa nachádza pamätník železnej opony, asi stometrový udržovaný úsek s ostnatým drôtom, strážnou vežou a informačnou tabuľou.
Stará Myjava (vodná nádrž)

Stará Myjava je vodná nádrž, ktorá sa nachádza sa nachádza na rieke Myjava v Myjavskej pahorkatine. Jej najväčšia hĺbka je 11 metrov a rozloha zaberá 12 km². 
Leží na severnom okraji obce Stará Myjava a v jej okolí je viacero chát. Okolie nádrže poskytuje vhodné podmienky na rekreáciu a športové aktivity, v letnom období je tu prevádzkovaný detský tábor. Okrem kúpania, člnkovania a rybolovu v nádrži sú v okolí vhodné plochy pre futbal, volejbal, plážový volejbal či stolný tenis. V zimnej sezóne je návštevníkom k dispozícii neďaleko situovaný lyžiarsky areál so zasnežovanou zjazdovkou.
Mururoa

Mururoa (aj "Moruroa", "Mururura" alebo "Aopuni") je atol ležiaci v Tichom oceáne, ktorý je súčasťou Francúzskej Polynézie. Jeho poloha je asi juhovýchodne od Tahiti. Administratívne patrí pod územný celok Tureia, do ktorého patria aj atoly Fangataufa, Tematangi a Vanavana.
História.
Aj keď Polynézania si odovzdávajú z generácie na generáciu informáciu o tom, že tento atol v ich reči nazývali Hiti-Tautau-Mai, neexistuje žiaden solídnejší záznam o trvalom osídlení atolu.
Z Európy ako prvý navštívil atol kapitán Philip Carteret na HMS Swallow v roku 1767, iba niekoľko dní po tom, ako objavil Pitcairnov ostrov. Carteret pomenoval Mururou "Bishop of Osnaburgh Island". Od roku 1792 tento atol bol známy ako Matildina skala, pretože tu stroskotala anglická veľrybárska loď Matilda. V roku 1826 atol navštívil Frederick William Beechey.
Pokusné atómové výbuchy.
Do širšieho povedomia sa dostal spolu s neďalekým atolom Fangataufa najmä ako francúzska atómová strelnica, na ktorej boli uskutočnené pokusné atómové výbuchy francúzskych atómových bômb. Francúzsko ich tu v rokoch 1966 až 1996 testovalo takmer dve stovky, čo vyvolalo vlnu odporu nielen v samotnej Polynézii, ale aj na celom svete. Správy o presnom počte pokusných výbuchov sa líšia medzi 175 and 181.
Francúzsko tu svoje testy presunulo po tom, čo bývalá severoafrická kolónia Alžírsko vyhlásila samostatnosť. Francúzsko v roku 1963 odmietlo dohodu o zákaze atmosférických pokusných výbuchov atómových zbraní. Nukleárne explózie v atmosfére otvorene kritizoval napr. laureát Nobelovej ceny mieru Albert Schweitzer a odsúdila ich v júni 1972 aj historicky prvá konferencia OSN o životnom prostredí.
V rovnakom roku začala protesty proti atómovým pokusom na Mururoa čerstvo vzniknutá organizácia Greenpeace. Nový Zéland a Austrália podali obvinenia proti Francúzsku na medzinárodný súd v Haagu pre obmedzovanie slobody navigácie, letectva a výskumu. V novembri 1973 Francúzsko na rokovaní Valného zhromaždenia OSN ohlásilo ukončenie atómových výbuchov v atmosfére.
Postihnutie obyvateľov v okolí.
Štúdia francúzskych vedcov ukázala, že v okolí sa zvýšil výskyt rakoviny štítnej žľazy. Výskum založený na 239 prípadoch rakoviny v oblasti prebiehal tri roky a ukázal, že iba asi desatina prípadov rakoviny štítnej žľazy je priamo spôsobená testami atómových zbraní.
Environmentálne dopady skúšok.
Dlhodobé pozorovanie vykazuje neklamné známky toho, že atol sa kvôli masívnemu narušeniu atómovými výbuchmi prepadá a rozpadáva. V súčasnosti funguje už len 11 z celkovo 20 namontovaných senzorov, inštalovaných pre sledovanie geomorfologických a geologických zmien. Biologické dopady sú tak rozsiahle a zložité, že je veľmi obťažné ich zhrnúť do jednoznačného súhrnného celku. Navyše fauna a flóra oblasti nebola pred skúškami dlhodobo alebo podrobne preskúmaná, teda je veľmi obťažné spoľahlivo určiť, čo je dôsledkom skúšok a čo prirodzeným vývojom.
Šternberský palác (Malá Strana)

Šternberský palác je barokový palác na Malostranskom námestí 19, č. p. 7, Malá Strana, Praha 1. Vznikol v roku 1703 prepojením dvoch susedných budov. V súčasnosti je palác súčasťou komplexu budov Poslaneckej snemovne Parlamentu Českej republiky, ktorý je od roku 1992 národnou kultúrnou pamiatkou.
Dejiny.
Na mieste dnešného paláca stáli dva renesančné domy. Aj na dnešnom priečelí je viditeľná ustupujúca časť paláca, ktorá je postavená na základoch domu zvaného „Na bašte“. V tomto dome 2. júna 1541 vypukol zničujúci požiar, ktorému padli za obeť dve tretiny domov Malej Strany, celá severná časť Pražského hradu a poškodený bol i chrám sv. Víta. Druhý dom pôvodne patril cisárskemu poručíkovi Antoniovi Vittali. Aby po bitke na Bielej hore zachránil svoj majetok, vyvesil na dom obraz Panny Márie, ktorý tu v rôznych podobách pretrváva dodnes.
Po zničujúcom požiari bola parcela pod domom Na bašte dlho nepredajná, považovala sa za prekliatie mesta. Až v roku 1664 ju získal cisársky komorník Oldřich Adolf Vratislav zo Šternberka, ktorý o dvadsať rokov neskôr kúpil i susedný dom Vittaliho. 
K architektonickému spojeniu oboch budov prišlo až v rokoch 1703 – 1719, kedy budovy vlastnil František Damián zo Šternberka. S najväčšou pravdepodobnosťou sa tak stalo podľa projektu Giovanniho Battistu Aliprandiho. Vnútornú výzdobu paláca urobili štukatéri Giuseppe Donato Frisoni a Giovanni Bartolomeo Cometa, a maliari Johann Rudolf Byss a Abraham a Isaac Godynovci. 
Na fasáde bol zachovaný tradičný obraz "Korunovácia Panny Márie" a vlastníctvo rodu potvrdzujúci šternberský erb, zdobený Rádom Zlatého rúna s korunkou.
Dom má mimoriadny význam pre dejiny českej vedy a umenia. V dobe, kedy bol jeho majiteľom František Josef, gróf zo Šternberka Manderscheidu (1763 – 1830) tu bola založená Súkromná spoločnosť náuk (1770), v roku 1790 premenovaná na Kráľovskú českú spoločnosť náuk. V roku 1796 tu vznikla i Spoločnosť vlasteneckých priateľov umení a bolo tu aj prvé sídlo zbierok Národnej galérie. 
U ďalšieho člena rodu, prírodovedca Gašpara Mária zo Šternberka, sa schádzali vedúce osobnosti národného obrodenia (Josef Dobrovský, František Martin Pelcl, František Palacký, Viktor Barvitius) a v ich kruhu vznikla myšlienka zriadenia Národného múzea (1818) a Spoločnosti vlasteneckého múzea v Čechách (1820).
Ned Kelly

Edward „Ned“ Kelly (* cca jún 1854/1855 – † 11. november 1880) bol írsko-austrálsky zálesák a zbojník. Je považovaný za chladnokrvného zabijaka, ale na druhej strane aj za ľudového hrdinu a symbol írsko-austrálskeho odporu proti britskej vláde. 
Narodil sa v austrálskom štáte Viktória ako syn írskeho trestanca a už v mladosti mal problémy s políciou. Po incidente v roku 1878, ktorý sa odohral v jeho dome, začala po ňom pátrať polícia. Po tom, ako zabil troch policajtov, ho spolu s jeho gangom prehlásili za vyhnanca. Jeho gang uskutočnil dve veľké bankové lúpeže v meste Euroa v štáte Viktória a Jerilderie v štáte Nový Južný Wales. 
Posledný násilný konflikt s políciou sa odohral v Glenrowane 28. júna 1880. Kelly, oblečený do podomácky vyrobeného plátového brnenia a helmy, bol zajatý a odvlečený do väzenia. Za vraždu ho 11. novembra 1880 obesili. Jeho trúfalosť a známosť z neho vytvorili ikonickú postavu v dejinách Austrálie, folklóre a umení.
Libhošť

Libhošť je obec v Česku v okrese Nový Jičín v Moravskosliezskom kraji. 1. januára 2011 tu žilo 1 680 obyvateľov.
Do konca roka 2010 bola dedina Libhošť časťou obce Nový Jičín, od ktorej sa oddelila po referende.
Ihlica (list)

Ihlica je úzky, čiarkovitý, tvrdý list. Je typickým druhom listu ihličnatých stromov. Ihlice smreku, jedle a borovice opadávajú priebežne počas roka, ihlice smrekovca opadavého opadávajú vždy na jeseň. Ihlice obsahujú okrem iného aj živicu; niektoré druhy ihličnatých stromov ju dokonca cez ihlice vylučujú (borovica ostitá).
Photograph (Nickelback)

„Photograph“ je prvý singel kanadskej rockovej skupiny Nickelback z ich piateho štúdiového albumu "All The Right Reasons" vydaného v roku 2005. Text piesne napísal Chad Kroeger, hudbu zložila celá skupina. Prvé vydanie singlu sa konalo dňa 8. augusta v Spojených štátoch, neskôr bol singel vydaný v Japonsku, Veľkej Británii a Európe. Akustická verzia nahraná v Rolling Stone sa objavila na B-strane singlu „Far Away“. Dňa 23. júna 2008 sa vo Veľkej Británii objavila reedícia singlu.
Úspech.
„Photograph“ je tretím singlom skupiny, ktorý zaujal miesto v prvej desiatke rebríčkov v USA, dosiahol #2 v rebríčku Billboard Hot 100. Bolo zaregistrovaných viac ako 1,8 milióna stiahnutí cez digital download, kde bola skladba dostupná zadarmo. Singel dosiahol #1 v rebríčku Mainstream Rock Tracks a takisto v rebríčku Pop 100. Skladba si tiež užila veľký úspech v Kanade, kde sa na #1 v hitparádach udržala viac ako 7 týždňov. B-strana singlu obsahuje coververziu skladby „We Will Rock You“ od britskej skupiny Queen. V roku 2007 sa skladba „Photograph“ dostala na #5 v rebríčku najotravnejších piesní všetkých čias ako výsledok prieskumu realizovanom časopisom Rolling Stone. Singel „Photograph“, rovnako ako aj singel „How You Remind Me“ bol ocenený dvojitou platinou od asociácie RIAA. Singlu „Photograph“ sa celosvetovo predalo 2 milióny kusov.
Zoznam skladieb.
CD singel:
2008 CD singel (Veľká Británia reedícia)
Zostava.
Nickelback
Produkcia
Ostatní
Matúš Vnenčák

Matúš Vnenčák (* 25. február 1988) je slovenský športovec v horských športoch. 
Matúš Vnenčák bol v minulosti aktívny bežec na lyžiach, cyklista a atlét. V r. 2005 skončil na pretekoch Európskeho pohára juniorov v duatlone na 3. mieste. V r. 2007 skončil v Slovenskom pohári juniorov v behu do vrchu a v kvalifikácií na Majstrovstvá Európy v behu do vrchu na 3. mieste. 
V r. 2009 v behu na 5km na atletickom mítingu, v belgickom meste Visé, sa umiestnil na 3. mieste a v r. 2010 dobehol na Pražskom polmaratóne ako prvý Slovák. Je držiteľ slovenského juniorského rekordu]v cestnom maratóne. Na 3-etapových pretekoch Psotkovho memoriálu v horskom behu skončil v r. 2009 na 2. mieste. V r. 2010 sa zúčastnil Majstrovstiev Európy v behu do vrchu v poľskom meste Zakopané a skončil na 17. mieste. V tom istom roku sa vo finále Stredoeurópskeho pohára v skialpinizme umiestnil na 3. mieste. Taktiež sa zúčastňuje pretekov v behu po schodoch. Je držiteľ traťového rekordu a 3-násobný víťaz Strojárskych schodov v Brne a v behu na najvyššiu budovu v Česku dobehol ako tretí. V r. 2008 a 2009 sa umiestnil na amatérskych Majstrovstvách sveta horských nosičov na 3. mieste. V r. 2012 spoločne s Matejom Fabšíkom obhájili druhé miesto vo vytrvalostnom horskom behu dvojíc Nízkotatranská stíhačka s časom 15 hodín, 15 minút.
Omen (singel)

„Omen“ je devätnásty singel britskej big beat/elektronickej skupiny The Prodigy vydaný dňa 19. februára 2009. Je to prvý komerčný singel z ich albumu "Invaders Must Die". K singlu bol nakrútený aj videoklip, v ktorom sú živé zábery skupiny. Singel sa stal desiatym, ktorý sa dostal do prvej desiatky rebríčka UK Singles Chart. Singel doteraz nebol vydaný mimo Európu. Skladba bola zvolená za Najlepší singel roku 2009 počas Kerrang! Awards. Singel dosiahol #68 v rebríčku Tripple J Hottest 100; je to celkovo piaty singel skupiny, ktorý sa dostal do tohto rebríčku po singloch „Voodoo People“ z roku 1994, „Breathe“ a „Firestarter“ z roku 1996 a „Funky Shit“ z roku 1997. Samotná skladba je na soundtracku filmu "Kick-Ass".
Zoznam skladieb.
CD singel
12" Vinyl
Digital Bundle
Omen

Omen môže byť:
Concepción (mesto v Čile)

Concepción je mesto v centrálnej časti Čile, hlavným mestom rovnomennej provincie aj VIII. oblasti Bío-Bío. Je známe ako "La Perla del Bío-Bío" ("Perla Bío-Bía") a jej metropolitná oblasť sa nazýva Gran Concepción. 
Na severe hraničí s Hualpén, Talcahuano a Penco; na juhu s Chiguayante a Hualqui; na západe s Floridou a na východe s Río Biobío a San Pedro de la Paz. 
Mesto leží 505 km ďaleko po ceste na juh od Santiaga. Je tiež sídlom rímskokatolíckej arcidiecézy. 
Oblasť zložená z obcí Concepción, Hualpén, Talcahuano, Chiguayante, San Pedro de la Paz a Penco vytvára metropolu Gran Concepción ("Veľký Concepción"), súmestie, ktoré je charakteristické svojou kontinuitou a demografickým rastom. Preto obec tvoriaca jej jadro je všeobecne známa ako Concepción Centro ("Concepción Centrum").
Zaniknuté sídlo

Zaniknuté sídlo (resp. zaniknutá osada, zaniknutá dedina, zaniknutá obec, zaniknuté mesto a pod.) je sídlo (resp. osada, dedina, obec, mesto a pod.), ktoré zaniklo (napr. opustením). Obec, mesto a podobne môže zaniknúť aj administratívnym splynutím s inou obcou, mestom a pod. 
Podrobnosti pozri napr. v článkoch:
Marta (futbalistka)

Marta celým menom Marta Vieira da Silva (* 19. február 1986, Dois Riachos, štát Alagoas, Brazília) je brazílska futbalistka, hráčka brazílskeho klubu Santos FC a brazílskej ženskej reprezentácie. Je päťnásobnou víťazkou ankety FIFA o najlepšiu futbalistku sveta (2006, 2007, 2008, 2009 a 2010).
Marta je dvojnásobnou striebornou medailistkou z Olympijských hier (2004, 2008).
Smektit

Smektitová skupina je skupina fylosilikátov z radu ílových minerálov. Vytvárajú ílovitú horninu bentonit.
Vlastnosti.
Štruktúra jednej vrstvy sa skladá z troch sietí - dvoch tetraedrických tvorených z SiO4, ktoré uzatvárajú jednu dioktaedrickú alebo trioktaedrickú sieť v ktorej sa nachádza väčšinou hliník resp. horčík. Medzi ich najtypickejšie vlastnosti patrí schopnosť napučiavať pri styku s vodou, ktorá môže byť prijímaná do ich štruktúry. Vymeniteľné katióny v ich štruktúre majú schopnosť substituovať - vymieňať sa za iné. Katióny alebo iné polárne látky sa naväzujú do medzivrstevných priestorov, ktoré tým môžu meniť svoju veľkosť. Smektity sú preto silne expandabilné.
Medzi smektity patria: montmorillonit (bohatý na Al), nontronit (bohatý na Fe), saponit (bohatý na Mg), beidellit a hektorit. Na spoľahlivé určenie smektitových minerálov sa využíva RTG difrakcia v kombinácii s testom nasýtenia etylénglykolom a infračervená spektroskopia.
Výskyt.
V prírode sú pomerne bežné, vznikajú alteráciou bázických silikátov v alkalických podmienkach, alebo kryštalizáciou v pórových fluidách pri raných štádiách diagenézy.
Využitie.
Minerály skupiny smektitu majú rozsiahle využitie. Používajú sa na peletizáciu železnej rudy, vo vrtných výplachoch alebo na čírenie vína.
Černá Lada

Černá Lada je zaniknuté sídlo, časť obce Borová Lada v okrese Prachatice. Nachádza sa asi 1,5 km východne od Borovej Lady, v nadmorskej výške 960 m. 
Černá Lada je tiež názov katastrálneho územia o rozlohe 18,21 km2.
Dejiny.
Prvá písomná zmienka o osade pochádza z roku 1759. V roku 1910 tu v 11 domoch žilo 99 obyvateľov a v roku 1929 v 11 domoch 94 obyvateľov.
Súčasnosť.
Je tu evidovaných 5 adries. Trvalo tu nežije žiadny obyvateľ.
Photograph

Photograph môže byť:
Photographs

Photographs môže byť:
Zimné deaflympijské hry 2011

17. zimné deaflympijské hry sa mali uskutočniť 18. - 26. februára vo Vysokých Tatrách. Slovensku bola organizácia pridelená v roku 2005. Mala to byť prvá významná športová udalosť tohto typu na Slovensku. Kvôli nezodpovednému prístupu predsedu Organizačného výboru týchto hier ako aj z dôvodu neexistujúcich finančných garancií boli XVII. deaflympijské hry rozhodnutím kompetentných orgánov týždeň pred ich plánovaným začiatkom zrušené. Kvôli zmluvám miest s externými dodávateľmi ostali v Levoči a Kežmarku nedostavané štadióny.
Trestnoprávne dohry hier.
Organizátor hier mal podľa údajov Úradu boja proti korupcii spôsobiť škodu najmenej 10 miliónov € a zároveň nevyužiť dotácie Medzinárodného deaflympijského výboru v hodnote najmenej 1 milión €. Prípad sa stal jedným z najvážnejších v kompetencií Úradu v roku 2011. Organizátor Jaromír Ruda a advokát Stanislav Furda boli v júni 2011 okresným súdom v Banskej Bystrici odsúdení na 13 a 14 rokov za trestný čin sprenevery formou účastníctva. Vo februári 2013 sa kauza dostala pred Špeciálny súd. V novembri 2013 bol Ruda odsúdený na 14,5 roka.
Medibank International Sydney 2011

Medibank International Sydney 2011 je tenisový turnaj, ktorý sa koná v dňoch 10. - 15. januára v austrálskom Sydney na otvorenom dvorci s tvrdým povrchom. Rozpočet turnaja mužov je 484 750 USD a turnaja žien 618 000 USD. Titul v dvojhre mužov obhajuje Cyperčan Marcos Baghdatis a v dvojhre žien Ruska Jelena Dementievová.
Víťazi.
Dvojhra mužov.
 Gilles Simon vs. Viktor Troicki 7-5, 7-64
Dvojhra žien.
 Li Na vs. Kim Clijstersová 7-63, 6-3
Štvorhra mužov.
 Lukáš Dlouhý / Paul Hanley vs. Bob Bryan / Mike Bryan 6-76, 6-3, 10-5
Štvorhra žien.
 Iveta Benešová / Barbora Záhlavová Strýcová vs. Květa Peschkeová / Katarina Srebotniková 4-6, 6-4, 10-7
Denník stroskotanca

Denník stroskotanca (1875, "Le Chancellor") je dobrodružný román francúzskeho spisovateľa Julesa Verna z jeho cyklu "Podivuhodné cesty" ("Les Voyages extraordinaires").
Obsah románu.
Román rozpráva formou denníka jedného z cestujúcich menom J.R. Kazallon príbeh zániku trojsťažníka Chancellor uprostred Atlantického oceánu. Autor rozpráva o tom ako v priebehu plavby lode z Charlestonu v Južnej Karolíne do Liverpoolu vypukol na lodi požiar, keď sa vznietil náklad bavlny. Popisuje márne pokusy posádky loď zachrániť a jej následné utrpenie na plti, ktoré si musela vyrobiť z trosiek lodi. Okolo plte krúžia žraloky, stroskotanci trpia hladom a smädom, majú halucinácie a mnohí z nich spáchajú samovraždu. V kritických situáciách vychádza najavo skutočná povaha niektorých z postáv (neschopnosť, zbabelosť, sebectvo, chtivosť, závisť, sadizmus aj kanibalizmus), ktorú do tej doby skrývali pod povrchom civilizácie. Iba záchrana v poslednej chvíli zabráni tomu, aby na plti prišlo k vražde a zjedeniu jedného z cestujúcich.
Mužská dvojhra na Medibank International Sydney 2011

Mužská dvojhra na Medibank International Sydney 2011 sa hrala ako súčasť Medibank International Sydney 2011 od 9. januára do 15. januára. Titul získal Francúz Gilles Simon, ktorý vo finále zdolal Srba Viktora Troického 7:5, 7:6(4). Bol to jeho 8. titul v dvojhre na okruhu ATP.
Dolní Cazov

Dolní Cazov ("Dolní Zasov", ) je zaniknutá osada v okrese Prachatice, 4 km juhovýchodne od obce Strážný. Nachádza sa v nadmorskej výške 810 m na horských lúkach a pastvinách nad údolím rieky Řasnice a Mechového potoka, ktorý vytvára česko-bavorskú hranicu.
Dejiny.
Prvá zmienka o osade pochádza z roku 1735. Názov vznikol
pravdepodobne z českého mena Čížov. 
V roku 1875 dal vystavať roľník Franz Xaver Gaier na križovatke ciest do Strážneho, Radvanovíc, Mlaky a Bischofsreutu kaplnku s oltárom Nanebevzatia Panny Márie. Kaplnka mala pôdorys tvaru osemuholníka, ktorého päť stien bolo úplne vymurovaných, zostávajúce tri zaberal z väčšej časti okrúhly vstupný oblúk dverí a dve bočné okná, ktoré mali v guľatom hornom oblúku farebné výplne. Obe horné polovice vchodových dverí sa skladali z prostej latkovej mreže, aby vzduch mohol volne prenikať von i dovnútra. Do prednej strany osemuholníka bol vstavaný oltár s oltárnym stolom a stupňami k nemu.
V roku 1910 v Dolnom Cazove stálo 24 domov so 171 obyvateľmi (všetci nemeckej národnosti), v roku 1929, 25 domov so 152 obyvateľmi. Od roku 1923 sa oficiálne namiesto nemeckého názvu Zassau používalo meno Cazov. Po 2. svetovej vojne a po vysídlení nemeckých obyvateľov bol Dolný Cazov ešte krátko obývaný. V roku 1951 vyrástla pozdĺž štátnej hranice železná opona, osadníci boli vysťahovaní a dedina rozborená. Dňa 31. mája 1955, dorazila na miesto kolóna automobilov a muži, ktorí v nich prišli, vyložili dovezený náklad sudov s benzínom. Poliali ním kaplnku i dovtedy stojace sedliacke domy okolo a všetko zapálili. 
Súčasnosť.
Bývalú osadu dnes pripomínajú iba základy domov, kamenné múriky a ovocné stromy. Na území Dolného a susedného Horného Cazova sa od 50. do 90. rokov 20. storočia veľmi výrazne zvýšil podiel lesných porastov (z 11% na 52%). Na počiatku 50. rokov (pred násilným vysídlením a vybudovaním železnej opony) tvorili obhospodarované pozemky temer 87% výmery týchto obcí. Tieto plochy tvorila z 36% (296,5 ha) orná pôda, 37% (293,1 ha) lúky, 14% (115 ha) pastviny, 2% (12,3 ha) tvorila zastavaná plocha. V súčasnosti sa hospodári iba na približne 16% celého územia (pozemky sú využívané predovšetkým ako pastviny, v menšej miere ako lúky). V priestore Dolného Cazova sa vyskytujú početné zvlášť chránené a významné druhy rastlín - napr. prilbica modrá, bielokvet močiarny, vstavačovec Fuchsov, vstavačovec májový pravý, arnika horská či všeliek hojivý.
Železničná trať Prievidza – Nitrianske Pravno

Železničná trať Prievidza – Nitrianske Pravno (v cestovnom poriadku pre verejnosť označená ako železničná trať číslo 144) je železničná trať na Slovensku, ktorá spája Prievidzu a Nitrianske Pravno. 
Jednokoľajná spojnica obcí Hornej Nitry s okresným mestom, od 7. decembra 2012 bez pravidelnej osobnej dopravy, má dĺžku 11,1 km a vedie údolím Nitry, zväčša v blízkosti cesty I/64. Na trati sú zastávky Prievidza, Nedožery, Pravenec a Nitrianske Pravno.
Dejiny.
Trať bola budovaná ako pokračovanie železnice zo Šurian do Veľkých Bielíc a Prievidze s výhľadom predĺženia do Kláštora pod Znievom a napojenie na turčiansku trať Vrútky – Zvolen. Uvažovalo sa aj o prepojení s Rajeckou železnicou, no pre vysoké náklady a náročný terén sa od tohto variantu upustilo. Realizáciu prepojenia s Turcom prekazila prvá svetová vojna a neskoršiu výstavbu zastavil rozvoj automobilovej dopravy.
Stavebné náklady na trati dosiahli čiastku 1 070 000 K a prvý vlak do Nitrianskeho Pravna prišiel 31. októbra 1909.
Sprvu súkromná železnica bola v roku 1913 spolu s úsekom Veľké Bielice – Prievidza poštátnená a zaradená do kmeňovej siete MÁV.
Paralelné súradnice

Paralelné súradnice sú súradnice nanesené na paralelných (rovnobežných) osiach. Používajú sa pri vizualizácii a analýze viac-rozmerných dát alebo v iných aplikáciách počítačovej grafiky.
Bod z n-rozmerného priestoru je v paralelných súradniciach reprezentovaný ako lomená čiara s n-1 časťami. Na každú paralelnú os je nanesená zodpovedajúca súradnica bodu a výsledná lomená čiara vznikne spojením týchto bodov. Výsledná čiara je teda závislá od voľby poradia osí a je vizuálnou reprezentáciou n-rozmerného bodu v rovine.
Vizualizácia.
Vhodnou voľbou poradia osí možno docieliť vyššiu priehľadnosť zobrazovaných dát. Pri vizualizácii veľmi veľkého počtu bodov sa však dostupný priestor rýchlo zaplní a vizualizácia je často neprehľadná. Jedným z možných riešení je nastaviť čiaram priehľadnosť, vďaka čomu sa do popredia dostanú násobné čiary. Iným riešením je filtrovanie, kedy sa zobrazia iba čiary prechádzajúce zvolenými úsekmi na jednotlivých osiach, alebo ľubovoľné použitie interaktivity (napríklad zvýraznenie čiary pod kurzorom myši).
Ženská dvojhra na Medibank International Sydney 2011

Ženská dvojhra na Medibank International Sydney 2011 sa hrala ako súčasť Medibank International Sydney 2011 od 9. januára do 15. januára. Turnajový titul získala Číňanka Li Na, ktorá vo finále zdolala Belgičanku Kim Clijstersovú. Bol to jej 4. titul v dvojhre na okruhu WTA.
Maximilián Remeň

Maximilián Remeň (* 3. december 1927, Ilija – † 4. august 2008, Bratislava) bol slovenský filmový strihač. 
Vyštudoval filmovú réžiu so zameraním na strih na pražskej Filmovej akadémii múzických umení (FAMU). Po skončení školy v roku 1956 nastúpil do Slovenskej filmovej tvorby na Kolibu v Bratislave, kde nepretržite pôsobil tridsaťpäť rokov. Z počiatku sa venoval strihu spravodajských filmov, žurnálov a krátkych filmoch. Počas dlhoročnej kariéry mu rukami prešlo vyše sto hraných filmoch a stovky krátkometrážnych filmoch, spolupracoval s väčšinou slovenských režisérov. Posledným filmom, na ktorom pracoval bol sci-fi príbeh Gemini od Pavla Gejdoša ml. z roku 1991 natáčaný v Banskej Štiavnici v jeho rodnom kraji.
Vojtech Remeň

 
Vojtech Remeň (* 7. marec 1928, Ilija† 23. september 2014, Banská Štiavnica) bol slovenský akademický sochár a medailér. Študoval na Vysokej škole výtvarných umení v Bratislave (1949-54), v ateliéri figurálnej plastiky u prof. Jozefa Kostku.
Puf a Muf (seriál)

Puf a Muf je animovaný česko-slovenský krátkometrážny seriál. Vznikol podľa populárnej detskej knihy Nataši Tanskej a nakreslil a režíroval ho Viktor Kubal v rokoch 1969 – 1973. Zobrazuje príhody a peripetie dvoch kocúrov Pufa a Mufa.
Pablo Ruiz

Pablo Maximiliano Miguel Coronel Vidoz známy ako Pablo Ruiz (pôvodne Pablito Ruiz, * 4. máj 1975) je argentínsky spevák a herec.
Extáza svätej Terézie

Extáza svätej Terézie () je názov sochárskeho diela vytvoreného talianskym barokovým sochárom a architektom Gian Lorenzom Berninim.
V malej kaplnke Cornaro ("Capella Cornaro") v neveľkom rímskom karmelitánskom Kostole Santa Maria della Vittoria sa Bernini v rokoch 1645 – 1652 naplno realizoval ako architekt, sochár, maliar i scénograf. Z poverenia kardinála Federica Cornara, ktorý si tu dal upraviť rodinnú hrobku s oltárom novej španielskej svätice Terézie z Ávily, zakladateľky rádu karmelitániek, mystičky a spisovateľky, premenil Bernini priestor kaplnky na divadelnú scénu, kde postavy členov rodu Cornarovcov vyzerajú vo vzájomnom rozhovore z postranných reliéfov a obracajú pozornosť nezúčastneného diváka k stĺpovému oltáru-javisku s ústredným, vysoko umiestneným a zhora osvetleným súsoším "Extáza svätej Terézie". 
Tu sa odohráva výjav na pozadí zlatými lúčmi osvetleného priestoru, kde mladá krásna rehoľníčka spočíva v extázovom zamdlení na plávajúcom oblaku ako na ležadle; množstvo voľne vlajúceho oblečenia, z ktorého vyčnievajú iba bosé nohy, ruky a tvár, dáva tušiť jemné obrysy jej tela. 
Nad jej ochabnutým telom stojí vo víťaznom postoji anjel, v pravej ruke držiaci šíp, ktorým ako vyjadrenie preniknutia Božou láskou prebodol mníškino srdce; súčasne sa odkláňa, akoby sledoval účinok svojho činu. Divák tu vníma iluzívny účinok diela, vzrušený stav slastnej a súčasne bolestnej závrate, ktorý Teresa Sánchez de Cepeda y Ahumada sama opísala vo svojom životopise. Bernini pretlmočil jej slová do reči tvarov a dokázal tak formálnymi prostriedkami zachytiť doposiaľ nezobraziteľný pocit a expresívnym vcítením ho podať ďalej. Je isté, že Berniniho úsilie o interpretáciu citových stavov dosiahlo v diele "Extáza svätej Terézie" vrchol. 
V podobnom duchu sa nesie výzdoba, architektúra a maľby kaplnky Altieri ("Capella Altieri") v Kostole San Francesco a Ripa v ležiacej postave "Blahoslavenej Ludoviky Albertoni". Dielo predstavuje jeden z neskorších Berniniho majstrovských výtvorov (z roku 1674). Aj tu umelec rozohral pozoruhodnými svetelnými efektami dramatický moment, kedy je umierajúca žena zachvátená na svojom lôžku vášnivo prežívanými víziami.
Gymnázium (Nitra, Golianova 68)

Gymnázium na ulici Golianova 68 v Nitre (v rokoch 19621991 Gymnázium Eugena Gudernu) je stredná škola a osemročné gymnázium so všeobecným zameraním. Nadväzuje na tradíciu piaristického gymnázia, ktoré v Nitre sídlilo od roku 1701 postupne s vyučovacím jazykom latinským, nemeckým, maďarským a slovenským. Zriaďovateľom je Nitriansky samosprávny kraj. Nachádza sa na východnej strane sídliska Klokočina. Budova školy je postavená ako väčšina škôl v Nitre v rovnakom štýle z čias socializmu. Škola v nej sídli od 12. septembra 1994.
Škola má vlastnú jazykovú školu s vyučovaním jazykov: anglický, nemecký, ruský, japonský, španielsky, francúzsky.
V 3. ročníku štúdia si študenti volia semináre na základe predložených možností vedenia školy.
Štúdium je zakončené maturitnou skúškou zo slovenského jazyka a literatúry, anglického jazyka a 2 až 4 voliteľnými predmetmi. Maturitná skúška z angličtiny je na úrovni B2, bilingválna trieda C1. Po úspešne zvládnutej maturitnej skúške dostane maturant medailu s logom školy.
Doprava.
Priamo pred hlavným vstupom do školy je zastávka MHD, z ktorej odchádzajú linky 2, 4, 6, 26. Linka 2 (Klokočina, Čermán, Razc.žel stanica, Razc.aut.st, Centrum Mlyny, Chrenová, Zobor.